62019CO0333_INF
A Bíróság (tizedik tanács) 2022. szeptember 21‑i végzése –Romatsa és társai
(C‑333/19. sz. ügy) (
1
)
„Előzetes döntéshozatal – A Bíróság eljárási szabályzatának 99. cikke – Állami támogatások – EUMSZ 107. és EUMSZ 108. cikk – Kétoldalú beruházási megállapodás – Választottbírósági kikötés – Románia – Kártérítés kifizetését megítélő választottbírósági ítélet – Az Európai Bizottság azon határozata, amely megállapítja, hogy e kifizetés a belső piaccal összeegyeztethetetlen állami támogatásnak minősül, és elrendeli annak visszatéríttetését – A választottbírósági ítélet végrehajtása a határozat címzett tagállamától eltérő tagállam bírósága előtt – Az uniós jog megsértése – Az uniós jog megsértése – EUSZ 19. cikk – EUMSZ 267. és EUMSZ 344. cikk – Az uniós jog autonómiája”
1.
Nemzetközi megállapodások – A tagállamok megállapodásai – Valamely tagállam által az uniós csatlakozását megelőzően kötött megállapodások – A Svéd Királyság és Románia közötti kétoldalú beruházási megállapodás – E szerződésnek az Unióhoz való csatlakozást követő hatásai – Olyan rendelkezés, amely lehetővé teszi valamely tagállam beruházója számára, hogy választottbírósághoz forduljon egy másik tagállammal folytatott jogvita esetén – Az uniós joggal ellentétes választottbírósági kikötés – Megengedhetetlenség – Következmény – A választottbírósági rendszerhez adott tagállami hozzájárulás okafogyottá válása
(EUSZ 19. cikk, (1) bekezdés, második albekezdés; EUMSZ 267. és EUMSZ 344. cikk)
(lásd: 33–40. pont)
2.
Nemzetközi megállapodások – A tagállamok megállapodásai – Valamely tagállam által az uniós csatlakozását megelőzően kötött megállapodások – A Svéd Királyság és Románia közötti kétoldalú beruházási megállapodás – E szerződésnek az Unióhoz való csatlakozást követő hatásai – Olyan rendelkezés, amely lehetővé teszi valamely tagállam beruházója számára, hogy választottbírósághoz forduljon egy másik tagállammal folytatott jogvita esetén –Az uniós joggal ellentétes választottbírósági kikötés – Megengedhetetlenség – Következmény – Az említett választottbírósági kikötés alapján elfogadott választottbírósági ítélet nemzeti bíróságok általi végrehajtásának tilalma
(EUSZ 19. cikk, (1) bekezdés, második albekezdés; EUMSZ 267. és EUMSZ 344. cikk)
(lásd: 41–44. pont és a rendelkező rész)
Rendelkező rész
Az uniós jogot, és különösen az EUMSZ 267. és EUMSZ 344. cikket úgy kell értelmezni, hogy a Románia által nyújtott SA.38517 (2014/C) (korábbi 2014/NN) számú állami támogatásról – 2013. december 11‑i választottbírósági ítélet a Micula kontra Románia ügyben – szóló, 2015. március 30‑i (EU) 2015/1470 bizottsági határozat tárgyát képező választottbírósági ítélet végrehajtása tárgyában eljáró tagállami bíróság köteles figyelmen kívül hagyni ezen ítéletet, következésképpen semmiképpen sem hajthatja azt végre annak érdekében, hogy lehetővé tegye az ítélet kedvezményezettjei számára az abban foglalt kártérítés kifizetését.
(
1
)	HL C 220., 2019.7.1.